text: 
  Den skinke, der skal bruges til retten, skal ikke være alt for salt.
   Man kan ikke bruge de tynde skiver, som ligger færdigpakkede i en 
  køledisk. De er for salte og for våde, og smagen er ikke god nok.
  
  Smør et ovnfast fad, som passer nogenlunde i størrelse til, at hver 
  skive skinke foldet en gang lægges taglagt i fadet.
  
  Saucen kan gøres parat i god tid i forvejen.
  
  Skær de rensede løg igennem en gang og derefter i mindre stykker på 
  tværs. Der skal være noget af den grønne top med.
  
  Varm 25 g smør og vindruekerneolie godt op på en stor pande. Steg 
  løgstykkerne let, indtil de begynder at få lidt farve. Hæld portvin i
   panden og rør rundt. Lad den dampe ind nogle minutter.
  
  Bland tomatpuré og sennep i en skål med 1 dl piskefløde. Hæld 
  blandingen i panden og rør rundt. Hæld resten af piskefløden i og 
  lad saucen koge lidt ind.
  
  
  
  